Panel surya atok

Panel surya atok atau Pambangkik Listrik Tanaga Surya (PLTS) Atok adolah panel surya nan dibuek untuak digunokan di sabagai atok bangunan takah atok biaso, salain fungsinyo sabagai pangubah energi matohari manjadi listrik. Janih-janih panel surya atok iko di antaronyo:
Panel surya dipatenkan pada tahun 1976 dek NASA jo tasadio untuak umum sejak 2005. Teknologi baru panel surya atok dibuek jo dijua dek Dow Chemical pado tahun 2009. Pada bulan Oktober 2016, Tesla sato mambuek panel surya atok.
Panel surya atok dipasang di atok bangunan sahinggo tampak takah atok bangunan biaso. Bahan-bahan nan digunokan untuak atok iko adolah panel sel surya, modul pangatur daya, jo baterai. Panel surya atok manggunokan cahayo matoari sabagai sumber tanago untuak mahasilkan listrik jo teknologi fotovoltaik nan awalyo dipakai di satelit lua angkaso. Satiok panel tadiri dari sel fotovoltaik nan maisok cahayo matoari jo maubahnyo manjadi listrik. Satiok sel baisi janih bahan nan disabuik semikonduktor. Salah satu janih dari semikonduktor nan paliang acok dipakai untuak sel fotovoltaik adolah silikon. Katiko cahayo matoari bisa ditangkok dek panel surya, sabagian dari cahayo matoari ditangkok dalam semikonduktor silikon. Semikonduktor iko lalu manganduang energi jo elektron energi dilapehkan jo manggarik bebas. Salanjuiknyo, elektron-elektron nan mangalia bebas iko diproses dek medan atau bidang listrik sel fotovoltaik jo dipaso untuak mangalia ka arah nan samo. Iko mahasiakan aruih nan dapek digunokan untuak dayo listrik.
Panel surya atok kabanyakan bawarna kalam, biru kaunguan, atau itam. Tesla Solar alah mangambangkan atok dalam banyak gaya supayo labiah estetis. Pado tahun 2018, Tesla manawarkan panel bagaya batu sabak jo atok tuskan. Tesla alah manggala uji cubo jo manyatokan jikok produknyo labiah tahan bancano daripado atok tradisional.
Banyak urang mamiliah mamasang panel surya atok dibandiangkan panel surya biaso dek duo fungsinyo sabagai palinduang bangunan jo panghasia energi sakaliguih. Salain itu, harago untuak pamasangan panel surya atok bisa labiah murah dibandiangkan pasangan sel surya biaso atau saindaknyo labiah murah dibandiangkan jo total biaya pamasangan atok biaso jo panel surya biaso.
Di Amerika Sarikaik, banyak nan manyadiokan jasa pamasangan panel surya atok, takah CertainTeed, Forward Inc., SunTegra Solar Roof Systems, jo Tesla. Untuak maningkekkan minaik urang banyak untuak mamasang panel surya, tamasuak panel surya atok, Kongres Amerika Sarikaik mangurangi pajak 30% untuak pamasangan sistem panel surya dalam kabijakan Investment Tax Credit (ITC) Sesi 303 halaman 2005 pado tahun 2016.
Pado Januari 2018, Tesla mangumumkan, sasudah manguji di atap rumah karyawan, jiko ka mulai mamasang Tesla Solar Roof di rumah palanggan sacaro komersial "indak bara bulan ka muko".
RGS Energy mangumumkan pada Oktober 2017 jiko ka manawarkan modul POWERHOUSE generasi katiga pado 2018 sasudah mandapekan Sertifikasi UL.
Kamantarian ESDM, Kamantarian Parindustrian, BPPT basamo jo banyak organisasi lainnyo mamulai sumarak "Gerakan Nasional Sejuta Surya Atap" pado tanggal 13 September 2017. Hal iko batujuan untuak mancapai 23% panggunoan energi baru jo tabarukan pado tahun 2025. Caronyo malalui dorongan jo pacapekkan pambangunan pambangkik listrik surya atok di parumahan, fasilitas umum, gedung kantua-kantua jo pamarintahan, gedung komersial, jo kompleks industri hinggo manghasilkan daya listrik sagadang GigaWatt sabalun tahun 2020.
Regulasi tantang panel surya atok di Indonesia ado di dalam Peraturan Menteri ESDM Nomor 49 tahun 2018 tantang Pembangunan Sistem PLTS Atap. Peraturan Menteri iko baisi tantang kantantuan umum, panggunoan panel surya atok, pahituangan ekspor jo impor energi listrik dari sistem panel surya atok, pambangunan jo pamasangan sistem panel surya atok, palaporan, katantuan lain, jo katantuan paraliahan. Dalam aturan iko juo, kapasitas Sistem PLTS Atap dibatasi paliang tinggi 100% dari daya nan tasambuang jo konumen PLN. Kalabiahan tanago listrik nan dihasilkan dek PLTS Atap bisa diekspor ka PLN jo kosumen bisa manggunokan deposit energi untuak mangurangi tagihan listrik pado bulan barikuiknyo. Pahituangan ekspor jo impor energi listrik dari palanggan PLTS Atok iko mulai balaku sajak 1 Januari 2019.
Hinggo Juli 2019, alah ado sakitar 600 palanggan PLN untuak rumah tanggo jo kapasitas 5.500 VA di area Jabodetabek nan manggunokan panel surya atok.